Ο **Λίβανος** δεν συμμετείχε ποτέ στον Διαγωνισμό Τραγουδιού Eurovision. Το Télé Liban είναι ενεργό μέλος της EBU και είχε οριστεί να κάνει το ντεμπούτο του στον διαγωνισμό το 2005 με το τραγούδι "Quand tout s'enfuit" με ερμηνεύτρια την **Aline Lahoud** (γ. 1981 ή 1986), αλλά αργότερα ο Λίβανος απέσυρε τη συμμετοχή του με αποτέλεσμα να μην έχει συμμετάσχει ποτέ μέχρι σήμερα.

Εσωτερική επιλογή
-----------------

Στις 21 Οκτωβρίου του 2004, ο Ibrahim El Khoury, γενικός πρόεδρος και διευθυντής του Télé Liban, δήλωσε ότι ο Λίβανος προορίζεται να κάνει το ντεμπούτο του στο Διαγωνισμό Τραγουδιού της Eurovision 2005 στο Κίεβο της Ουκρανίας.  Το τραγούδι και η ερμηνεύτρια, παρουσιάστηκαν με εσωτερική επιλογή του καναλιού. Η **Aline Lahoud** θα ερμήνευε το τραγούδι στον ημιτελικό της Eurovision 2005 που πραγματοποιήθηκε στις 19 Μαΐου του 2005.

Απόσυρση
--------

Το πρώτο από τα δύο επίσημα άλμπουμ του διαγωνισμού τραγουδιού της Eurovision 2005, που δείχνει τη συμμετοχή του Λιβάνου. (Κάτω σειρά, τρίτο από δεξιά)
Αν και ο Λίβανος αρχικά σχεδίαζε να συμμετάσχει στον διαγωνισμό του 2005, στις 15 Δεκεμβρίου του 2004, το Télé Liban ανακοίνωσε πως θα αποχωρήσει από τον διαγωνισμό λόγω οικονομικών προβλημάτων και διέψευσε τις φήμες που ανέφεραν ότι αποχωρεί λόγω πολιτικών συγκρούσεων με το Ισραήλ. Ωστόσο, πέντε ημέρες μετά, η Ευρωπαϊκή Ραδιοτηλεοπτική Ένωση (EBU) ήρθε σε μια συμφωνία με τον Λίβανο και έτσι τέθηκε στον επίσημο κατάλογο των συμμετεχόντων στον διαγωνισμό του 2005.

Μετά από προσπάθειες της EBU για διάσωση της συμμετοχής του Λιβάνου στον διαγωνισμό, στις 18 Μαρτίου 2005 αποφασίστηκε τελικά πως η συμμετοχή δεν μπορεί να γίνει για λόγους που σχετίζονται με το Ισραήλ, όπως ανακοινώθηκε και στην ιστοσελίδα του καναλιού.  Η απόφαση να αποσυρθεί η χώρα από τον διαγωνισμό ήταν εκτός των χρονικών ορίων που είχε θέσει η EBU και έτσι η ίδια αποφάσισε να αποκλείσει τη συμμετοχή της χώρας στον διαγωνισμό για τα επόμενα τρία χρόνια.

Συμμετοχές
----------

Υπόμνημα| **X** | Αποχώρηση |

| Χρονιά | Καλλιτέχνης | Γλώσσα | Τίτλος | Τελικός | Βαθμοί | Ημιτελικός | Βαθμοί |
| --- | --- | --- | --- | --- | --- | --- | --- |
| 2005 | Αλίν Λαχούντ | Γαλλικά | "Quand tout s'enfuit" | Αποχώρησε **X** |
| Δε συμμετείχε από το 2006 μέχρι σήμερα |

Μετά από το 2005
----------------

Με την απαγόρευση των τριών ετών, το Télé Liban δεν μπορούσε να συμμετάσχει στον Διαγωνισμό τραγουδιού eurovision μέχρι το 2009. 

Το 2007, o Λιβανέζος τραγουδιστής Mika, δήλωσε ότι ενδιαφέρεται να εκπροσωπήσει τη χώρα στο διαγωνισμό του 2008,  αλλά κάποιοι άλλοι τηλεοπτικοί σταθμοί στον Λίβανο, όπως το Future Television (το οποίο έκλεισε το 2019 λόγω οικονομικών προβλημάτων), που θα μπορούσαν να ενταχθούν στην EBU δεν το επιχείρησαν.  Η συμμετοχή του δεν πραγματοποιήθηκε ποτέ και έτσι η χώρα δεν έχει κάνει άλλη προσπάθεια προς το παρόν για να συμμετάσχει στο διαγωνισμό, μετά τη σύναψη της απαγόρευσης του ραδιοτηλεοπτικού του φορέα. 

Στον διαγωνισμό που θα πραγματοποιούταν στη Βιέννη, το 2015, υπήρχαν αρχικά φήμες πως το Ισραήλ θα αποχωρήσει από τον διαγωνισμό λόγω προβλημάτων του ραδιοτηλεοπτικού του φορέα (IBA) και για λόγους που σχετίζονται με την αποτυχία του Ισραήλ να προκριθεί σε τελικό από τον διαγωνισμό του 2010. Ύστερα από αυτό, ο Λίβανος είχε εκφράσει ενδιαφέρον για ένα ενδεχόμενο ντεμπούτο στον διαγωνισμό του 2015, τελικά όμως κάτι τέτοιο δεν πραγματοποιήθηκε καθώς το Ισραήλ τελικά συμμετείχε κανονικά το 2015.

Αιτία μη συμμετοχής
-------------------

Ο λόγος που δεν συμμετέχει ο Λίβανος, στον Διαγωνισμό Τραγουδιού της Eurovision, είναι κάθετα και μόνο η συμμετοχή του Ισραήλ, στον Διαγωνισμό, και επί του παρόντος, συνολικά 25 κράτη μέλη των Ηνωμένων Εθνών αδυνατούν και δεν αναγνωρίζουν το κράτος του Ισραήλ, επειδή θεωρούν ότι «πήρε με βία τα Εδάφη της Παλαιστίνης». 14 από τα 21 μέλη του ΟΗΕ στον Αραβικό Σύνδεσμο: Αλγερία, Κομόρες, Τζιμπουτί, Ιράκ, Κουβέιτ, Λίβανος, Λιβύη, Κατάρ, Σαουδική Αραβία, Σομαλία, Συρία, Τυνησία και Υεμένη, και επιπλέον 9 μέλη του Οργανισμού Ισλαμικής Συνεργασίας: Αφγανιστάν, Μπανγκλαντές, Μπρουνέι, Ινδονησία, Ιράν, Μαλαισία, Μάλι, Νίγηρας και Πακιστάν. Άλλες χώρες που δεν αναγνωρίζουν το Ισραήλ είναι η Κούβα και η Βόρεια Κορέα. Το 2002, ο Αραβικός Σύνδεσμος πρότεινε την αναγνώριση του Ισραήλ από τις αραβικές χώρες ως μέρος της επίλυσης της ισραηλινοπαλαιστινιακής σύγκρουσης στην Αραβική Ειρηνευτική Πρωτοβουλία.

Επίσης ορισμένα μέλη της EBU στη Μέση Ανατολή και Βόρεια Αφρική, που συμμετείχαν στο παρελθόν στην Eurovision (Μαρόκο), αλλά και χώρες που δεν συμμετείχαν ποτέ στην Eurovision και έχουν το δικαίωμα για συμμετοχή (Τυνησία, Ιορδανία, Αλγερία, Αίγυπτος και Λιβύη), δεν αναγνωρίζουν ή δεν αναγνώρισαν ποτέ κυρίαρχο κράτος το Ισραήλ (ή το αναγνώρισαν μετά από πολιτικές πιέσεις, όπως το Μαρόκο και η Αίγυπτος), ένα θέμα που μπλοκάρει τη συμμετοχή τους στον Διαγωνισμό Τραγουδιού Eurovision, ενώ αντίστοιχα αξίζει να αναφερθεί στην περίπτωση της Ιορδανίας, ότι στο παρελθόν όταν είχε μεταδώσει τον διαγωνισμό της Eurovision, το 1978, μποϊκόταρε την τότε Συμμετοχή του Ισραήλ, προβάλλοντας στην εμφάνιση του τραγουδιού του, μια εικόνα με λουλούδια, αλλά και στην ψηφοφορία, λέγοντας ότι κέρδισε η τότε Συμμετοχή του Βελγίου, η οποία βγήκε τελικά δεύτερη. Παράλληλα το 1977 η αναμενόμενη συμμετοχή της Τυνησίας στον διαγωνισμό δεν έγινε, ίσως λόγω της παρουσίας του Ισραήλ.

Εξωτερικοί σύνδεσμοι
--------------------

* Ιστοσελίδα της Eurovision Λίβανος στο Télé Liban
* Λίβανος Eurovision EBU

Παραπομπές
----------

1. ↑  Bakker, Sietse (3 Νοεμβρίου 2004). «Aline Lahoud για την πρώτη συμμετοχή του Λιβάνου!». *ESCToday*. Αρχειοθετήθηκε από το πρωτότυπο στις 6 Νοεμβρίου 2008. Ανακτήθηκε στις 9 Αυγούστου 2008.
2. ↑  «Lebanon withdraws from Eurovision». *BBC News*. 2005-03-18.. Ανακτήθηκε στις 2008-08-09.
3. ↑  Philips, Roel (15 Δεκεμβρίου 2004). «Lebanon withdraws for financial reasons». *ESCToday*. Αρχειοθετήθηκε από το πρωτότυπο στις 1 Οκτωβρίου 2008. Ανακτήθηκε στις 9 Αυγούστου 2008.
4. ↑  Bakker, Sietse (18 Μαρτίου 2005). «Breaking News: Lebanon Withdraws». *ESCToday*. Αρχειοθετήθηκε από το πρωτότυπο στις 19 Απριλίου 2015. Ανακτήθηκε στις 9 Αυγούστου 2008.
5. ↑  Staff (19 Μαρτίου 2005). «Lebanon finally leaves Eurovision contest». *United Press International*. Ανακτήθηκε στις 27 Ιουνίου 2009.
6. ↑  «Lebanon to boycott Eurovision due to Israel's participation». *The Jerusalem Post*. 20 Μαρτίου 2005. Αρχειοθετήθηκε από το πρωτότυπο στις 16 Μαρτίου 2012. Ανακτήθηκε στις 10 Αυγούστου 2008.
7. ↑  «<<Το "Tele Liban" προσπαθεί να αποτρέψει τον αποκλεισμό του Λιβάνου από τον διαγωνισμό>>». Αρχειοθετήθηκε από το πρωτότυπο στις 1 Οκτωβρίου 2008. Ανακτήθηκε στις 28 Αυγούστου 2014.
8. 1 2 3  Kuipers, Michael (13 Μαρτίου 2007). «Mika interested in Eurovision entry». *ESCToday*. Αρχειοθετήθηκε από το πρωτότυπο στις 29 Φεβρουαρίου 2012. Ανακτήθηκε στις 9 Αυγούστου 2008.
9. ↑  Staff (13 Μαρτίου 2007). «Mika for Eurovision?». *Metro*. Αρχειοθετήθηκε από το πρωτότυπο στις 15 Μαρτίου 2007. Ανακτήθηκε στις 27 Ιουνίου 2009.
10. ↑  «Lübnan yarısmaya geri mi dönüyor?». Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 28 Αυγούστου 2014.

  

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες του Διαγωνισμού Τραγουδιού Eurovision έως σήμερα |
| --- |
|  |
| Ενεργές χώρες | 
* Άγιος Μαρίνος
* Αζερμπαϊτζάν
* Αλβανία
* Αρμενία
* Αυστραλία
* Αυστρία
* Βέλγιο
* Βόρεια Μακεδονία
* Βουλγαρία
* Γαλλία
* Γερμανία
* Γεωργία
* Δανία
* Ελβετία
* Ελλάδα
* Εσθονία
* Ηνωμένο Βασίλειο
* Ιρλανδία
* Ισλανδία
* Ισπανία
* Ισραήλ
* Ιταλία
* Κροατία
* Κύπρος
* Λετονία
* Λιθουανία
* Μάλτα
* Μαυροβούνιο
* Μολδαβία
* Νορβηγία
* Ολλανδία
* Ουκρανία
* Πολωνία
* Πορτογαλία
* Ρουμανία
* Σερβία
* Σλοβενία
* Σουηδία
* Τσεχία
* Φινλανδία
 |  |
|  |
| Ανενεργές χώρες | 
* Ανδόρρα
* Βοσνία και Ερζεγοβίνη
* Λουξεμβούργο
* Μαρόκο
* Μονακό
* Ουγγαρία
* Σλοβακία
* Τουρκία
 |
|  |
| Δεν πληρούν τις προϋποθέσεις | 
* Κόσοβο
* Λίβανος
* Λίχτενσταϊν
* Νήσοι Φερόες
* Τυνησία
 |
|  |
| Τέθηκαν σε διαθεσιμότητα | 
* Λευκορωσία
* Ρωσία
 |
|  |
| Δεν υφίστανται πλέον ως χώρες | 
* Γιουγκοσλαβία
* Σερβία και Μαυροβούνιο
 |

 |